Այսպէս կոչուած ազատ բանակը ընդհանուր զօրակոչ յայտարարեց՝ կասեցնելու օրինական բանակին մուտքը Հալէպ: Օտար լրատուական աղբիւրներ կը հաղորդեն, թէ Դամասկոսի մէջ բանակին արձանագրած յաջողութիւններուն լոյսին տակ, «Տաաշ» եւ անոր նման ծայրայեղական կազմակերպութիւններու հետեւորդ զինեալներ սկսած են հեռանալ Հալէպի, Ռաքայի շրջաններէն: Բանակը նաեւ փակեց մայրաքաղաքի հարաւային կողմէն ահաբեկչական գործողութիւններ կատարելու ծայրայեղականներուն ճանապարհները: Հալէպի կարգ մը շրջաններու մէջ վերադարձաւ ելեկտրականութիւնը: